cyanic-selkie/wikianc huggingface dataset:
Kjell Johansen (1932)
Hans aktive musikerkarriere starter 1951, etterhvert som medvirkende i Harry Waagens orkester, de NM i Jazz-vinnende Modern Swing Group og Modern Jazz Quintet, samt Asmund Bjørkens besetninger. Senere var han i den unge Bjørn Alterhaug sekstett (1969–72) og Ove Stokstads orkestre. Johansen oppnådde å spille med to av jazzens storheter: Ben Webster (16. mars 1970 i Trondheim, private opptak med Tore Sandnæs og Bjørn Alterhaug), og noe senere, med Chet Baker (25. mai 1984 fra Cavalero i Trondheim, 1984; andre musikere var Erling Aksdal og Bjørn Alterhaug).
Litteraturåret 1881
Fødsler
<!--*January 9 -->
Invasjonen av Den dominikanske republikk 1965
USA invaderte Den dominikanske republikk i 1965, som en intervensjon i landets politikk. USA var støttet av Brasil, Paraguay, Costa Rica, Nicaragua, Honduras og El Salvador, og vant en avgjørende seier.
Anthology 1994–1999
Anthology 1994–1999 er et samlealbum fra den svenske gitaristen Yngwie Malmsteen.
Oslo Klatreklubb
Oslo Klatreklubb er en klatreklubb, som ble til i 2006 i forbindelse med at klatresenteret «Klatreverket» åpnet i lokalene på Myrens Verksted ved Akerselva. Klubbens navn ble umiddelbart forkortet til «OKK» og så til «OK».
Susanne Sundfør
Susanne Aartun Sundfør (født 19. mars 1986) er en sanger og låtskriver fra Haugesund. Hun har gitt ut seks soloalbum og vunnet fem Spellemannpriser.
Oslo Klatreklubb
1. april 2017 åpnet Oslo Klatresenter i bydel Østensjø og i denne forbindelse flyttet klubben fra Torshov til Østensjø.
Susanne Sundfør
Musikk
Susanne Sundfør har spilt både jazz og klassisk musikk, og har utviklet en egen blandingsstil med elementer fra begge. Hun har etterhvert dratt inn mange elementer fra sjangeren elektronika. Tekstene hennes handler ofte om personlige opplevelser.
Hun har varmet opp for blant andre Marit Larsen og Minor Majority. I 2006 opptrådte hun på by:Larm i Tromsø. Sundfør ga ut sitt selvtitulerte debutalbum mars 2007, og mottok Spellemannprisen 2007 i klassen kvinnelig artist. Sundfør hadde uken før utdelingen sagt at kjønnsskillet i prisene var «antikvarisk». For albumet ble hun også nominert til årets nykommer under Spellemannprisen 2007 og til Alarmprisen 2007 i klassene pop og nykommer.
Susanne Sundfør var én av fire artister og band som mottok «a-ha-stipendet» i forkant av a-ha sin avskjedsturné i 2010. Stipendet var på én million norske kroner og ble delt ut for å hjelpe unge og lovende norske artister som ønsker å satse internasjonalt. For sitt tredje album, The Brothel, vant hun Spellemannprisen 2010 i klassen populærkomponist. Hun ble også nominert i klassene kvinnelig artist og tekstforfatter, men valgte å trekke seg fra klassen kvinnelig artist fordi hun var kritisk til at mannlige og kvinnelige artister vurderes hver for seg. Albumet var også ett av tolv nominerte til den nyopprettede nordiske prisen Nordic Music Prize, som ble delt ut under by:Larm 2011. I 2012 ga hun ut sitt fjerde studioalbum, The Silicone Veil. For albumet ble hun nominert til Spellemannprisen 2012 i klassen pop, mens videoen til «The Silicone Veil», som er regissert av Luke Gilford, ble nominert til årets musikkvideo. Albumet ble også nominert til Nordic Music Prize.
I 2015 ga hun ut albumet Ten Love Songs. For albumet vant hun tre priser under Spellemannprisen 2015: popsolist, årets album og årets produsent. Hun var dessuten nominert i klassen årets låt for «Delirious». Hennes neste album, Music for People in Trouble, ble gitt ut i 2017. For albumet vant hun Nordic Music Prize for 2017. Hun ble i tillegg nominert til Spellemannprisen 2017 i klassene popsolist og årets album. Hun fikk Gammleng-prisen i klassen musiker i 2018.
Einar Moxnes
Moxnes vokste opp på sorenskrivergården Herten på Alstahaug, som hans far forpaktet, deretter på Vallersund gård på Valsøya, som hans far kjøpte i 1924. Foreldrene hadde blitt kjent på Vallersund, der faren var agronom og moren var guvernante for Berg-familien. Einar Moxnes gikk Steinkjer landsgymnas og så Statens småbrukslærerskole på Sem. Han arbeidet som herredsagronom i Åfjord og Stoksund fra 1951 til 1974.
Susanne Sundfør
Musikk
Sundfør har også vært medlem av bandet Hypertext.
Bakgrunn
Hun er barnebarn av språkforskeren Kjell Aartun.
Einar Moxnes
Han var ordfører i Åfjord fra 1956 til 1966 og formann (fylkesordfører) i Sør-Trøndelag fylkesting fra 1958 til 1963.
Moxnes møtte for første gang på Stortinget som vararepresentant i 1959. Fra 1965 til 1968 var han fast møtende vararepresentant mens Per Borten var statsminister. Han satt i Stortingets sjøfarts- og fiskerikomité. I 1968 overtok han som fiskeriminister. Han ble innvalgt på Stortinget i 1969, men møtte ikke som representant før regjeringen gikk av i 1971. Etter EF-avstemningen i 1972 ble han landbruksminister i regjeringen Korvald, som satt i ett år.
I 1966 ble han tildelt Kongens fortjenstmedalje. Einar Moxnes var far til journalist og programleder Agnes Moxnes.
Lundbeck
H. Lundbeck A/S (også kjent som Lundbeck) er et dansk internasjonalt farmasøytisk selskap, som er involvert i forskning, produksjon, markedsføring og salgt av medisiner for behandling av psykiatriske og nevrologiske sykdommer.
Historikk
Selskapet ble grunnlagt av Hans Lundbeck i 1915, og var opprinnelig et handelsselskap som importerte en rekke varer, blant annet maskiner, aluminiumsfolie, kunstige søtstoffer og fotografiutstyr.
Lundbeck gikk inn i det farmasøytiske markedet i 1924, i det man startet med import av medisiner og kosmetikk til det danske markedet fra andre europeiske og amerikanske land. På 1930-tallet startet Lundbeck med sin egen produksjon av medisiner og hadde etablert sin egen forskningsavdeling. Under andre verdenskrig var produksjonen opprettholdt, men begrenset på grunn av mangel på råvarer.
Produkter
Et nøkkelprodukt fra Lundbeck er SSRI-preparatet citalopram, som markedsføres som Cipramil. Patentet på dette preparatet utløp i 2003. Lundbeck er nå markedsleder blant SSRI-preparatene med medikamentet escitalopram som markedsføres med handelsnavnet Cipralex.
Elisenfryd
Elisenfryd er en hvitmalt trebygning i Stavern, Larvik kommune. Det er kjent som et kunstnerhjem ettersom forfatteren Jonas Lie (1833–1908) og kona Thomasine bodde her i sine siste år, fra 1906.
Siden 1870 hadde Lie bodd i Paris, men med økende hjemlengsel mot Norge. I 1904 var Jonas Lie i Stavern for å erverve hus. Han hadde tidligere bodd en kort periode i byen da han i 1846 forsøkte en karriere som sjøkadett, men paret hadde ellers ingen forbindelse til byen. Etter en del frem og tilbake erverver han en tomt av bankkasserer Frithjof Olsen på Larviksveien. Kjøpekontrakten ble inngått 22. august 1904.
Huset ble oppført i 1905. 22. juni 1906 flytter Thomasine og Jonas Lie inn i huset. Navnet blir Elisenfryd, etter et landsted i Trøndelag som Lies oldefar eide. Paret fikk ikke lang tid i huset: Thomasine døde i 1907 og Jonas i 1908.
Som bygning er Elisenfryd særskilt på flere vis. Den er arkitekttegnet av Olav Olson, og oppført av prefabrikkerte materialer (fra Strømmen Trævarefabrik), to ting som var uvanlig den gang. I Stavern var Elisenfryd det første som brøt med sveitserstilen som da var enerådende. Med halvvalmet mansardtak, karnapp, vinduslemmer samt kombinasjon av små og store vindusruter tilhører det nærmest jugendstilen, med visse «franskinspirerte trekk». For eksempel krevde Lie at vinduene skulle svinge innover.
Det eneste ekstravagante ved Elisenfryd er likevel kun inngangspartiet, en dobbeltdør flankert av to søyler med et lite takspring over. De maritimt inspirerte koøyene på hver side er også særskilte.
Blepolenis
Blepolenis er en slekt av sommerfugler som hører til gruppen uglesommerfugler (Brassolini) som trolig bør føres til underfamilien ringvinger (Satyrinae) i den store familien flikvinger (Nymphalidae). De finnes bare i Sør- og Mellom-Amerika. I motsetning til de fleste dagsommerfugler holder de seg helst inne i den mørke regnskogen og kommer sjelden ut i lyset. Uglesommerfuglene ble tidligere ofte regnet som en familie for seg, Brassolidae.
Levevis
Uglesommerfuglene unngår solskinn, dels ved å holde seg inne i den tette skogen og dels ved å fly på ettermiddags- og kveldstid da det gjerne er overskyet og skumt.
Utbredelse
Slekten finnes bare i de atlantiske skogområdene i Brasil, Paraguay og Uruguay. Disse skogene er blant Jordas mest truede, artsrike miljøer.
Færøyske frimerker 1991
Færøyske frimerker 1991. Det ble utgitt i alt seksten frimerker av Postverk Føroya i 1991. Det var syttende året som Færøyene utga egne frimerker. I 1991 var det seks utgivelser, 4. februar en serie på fire merker «Anthropochora», 8. april to Europa/CEPT-merker med tema europeisk romfart og samme dato to merker Tórshavn 125 år, 3. juni to Nordenmerker med tema tursitmål og samme dag to merker med måker og 8. oktober fire merker med kunst av Sámal Joensen-Mikines.
Erling Andersen (kappgjenger)
Erling Andersen (født 1960) er en norsk kappgjenger som representerer Søfteland TIL.
Andersens meritter innbefatter blant annet 50 medaljer (hvorav 34 gull) i NM i kappgang i perioden 1976–2015. I globale mesterskap er de fremste plasseringene en 8.-plass på 20 km i OL i Los Angeles 1984 og en 9.-plass på 5,000 m i VM innendørs i Indianapolis 1987.
Ved EM innendørs har Andersen en bronsemedalje fra mesterskapet i Budapest 1983 og en 4.-plass på samme sted 1988.
Draugen (plattform)
Draugen er en oljeplattform som står på Draugenfeltet i Norskehavet. Plattformen er en Condeep-plattform med én betongfot (monosokkel) som står på 251 meters havdyp. Feltet ble oppdaget i 1984 og produksjonen ble startet da plattformen kom på plass i 1993. Operatør var Norske Shell. Draugen var det første oljefeltet i drift nord for 62° breddegrad.
Gassen som produseres på plattformen, skipes gjennom rørledning til Kårstø. Oljen fra Draugen går gjennom to rørledninger til en lastebøye (Draugen FLP) og bøyelastes til skytteltanker.
Til plattformen er det også knyttet sju havbunnsbrønner.
Okea AS kjøpte i 2018 Norske Shells eiendeler i Draugen og Gjøa og tok dermed over operatørskapet av Draugen.
Slakter
Slakter er et gammelt håndverksyrke. Bygdeslaktere reiste rundt til de forskjellige gårdene og slaktet og parterte husdyr.
En slakter må ha kunnskap om dyrenes anatomi og vite hva som er god kjøttkvalitet. Slakteren må kunne bruke en rekke ulike verktøy og maskiner.
Butikkslakter ble godkjent som eget håndverksfag i Norge i 1994. Kjøttskjærer ble eget håndverksfag i 1996.
Kjøttfaget er butikkslakter, kjøttskjærer, slakter og pølsemaker.
Håvard Lorentzen
Håvard Holmefjord «Lorry» Lorentzen (født 2. oktober 1992) er en norsk sprint-skøyteløper som går for Fana Idrettslag, og er olympisk mester og verdensmester fra 2018.
Lorentzen gikk inn til sølv på 1,000 meter i junior-VM i 2012, men da den russiske vinneren, Pavel Kulizjnikov, senere ble tatt i doping, ble han tilkjent gullet.
I sesongen 2017 fikk han sitt internasjonale gjennombrudd med sølv i sprint-VM og nye norske rekorder på sprintdistansene 500 meter, 1,000 meter og sprint firkamp sammenlagt. Han hadde også mange topp-6 verdenscupplasseringer, først og fremst på 1,000 meter i sesongen 2016/17.
Personlige rekorder
Oppdatert per 8. februar 2019.
Meritter
Lorentzen tok sin første pallplass i verdenscupen 28. januar 2017 da han ble nummer 3 på 1,000 meter i Berlin.
Han tok sitt første individuelle gull i Vinter-OL 2018 i Pyeongchang 19. februar 2018, og tangerte sin egen norgesrekord med 34,41 på 500 meter, tiden var også ny olympisk rekord på distansen. Lorentzen fulgte opp med OL-sølv på 1,000 meter den 23. februar 2018 bare 4 hundredeler bak nederlandske Kjeld Nuis. I mars samme år ble han verdensmester i sprint sammenlagt.
Oscarstatuetten ble tildelt Lorentzen etter at han gikk til topps på 500 meter i vinter-OL 2018 med ett hundredel-sekunds forsprang til vertslandets (Sør-Korea) løper Cha Min-kyu, når Oscarkomiteens vurdering etter 2017/18-sesongen var klar i slutten av mai 2018. Han tok med det Norges første olympiske medalje på distansen på 50 år, og den første norske gullmedaljen på 70 år.
Han vant Aftenpostens Gullmedalje 2018 - en av norsk idretts største utmerkelser.
Lorentzen tok bronse på 1,000 m i Vinter-OL 2022 i Beijing.
Verdensrekorder
Liste over verdensrekordnoteringer satt av Håvard Lorentzen.
Olympiske rekorder
Liste over olympiske rekorder satt av Håvard Lorentzen.
Norgesrekorder
Liste over norgesrekordnoteringer satt av Håvard Lorentzen.
Sammenlagt i Verdenscupen
Oppdatert etter sesongen 2020/21. Sort-markert rubrikk = ikke avholdt konkurranser for sesongen.
Jan-Ove Waldner
Jan-Ove Waldner (født 3. oktober 1965 i Stockholm) er en svensk bordtennisspiller. Han er to ganger verdensmester, en gang europamester og en gang olympisk mester i single. Han regnes som en av de mest fremtredende bordtennisspillerne gjennom alle tider.
Frelsesarmeens internasjonale hovedkvarter
Ved Frelsesarmeens internasjonale hovedkvarter har Frelsesarmeens general (verdensleder) sitt kontor og sin administrasjon.
Jan-Ove Waldner
I 1992 ble han tildelt Svenska Dagbladets gullmedalje.
The Best Of: 1990–1999
The Best Of: 1990-1999 er et samlealbum fra den svenske gitaristen Yngwie Malmsteen.
Sporliste
Alle sangene er skrevet av Yngwie Malmsteen unntatt hvor annet er notert.
Micromus angulatus
Micromus angulatus  er en av bladlusløvene (Hemerobiidae), en av de mindre nettvingene i Norge.
Utbredelse
Micromus angulatus finnes over hele Norge, men er sjelden.
Utseende
Micromus angulatus er en liten rødbrun bladlusløve. Hodet er nedoverbøyd, med munndelene på undersiden (ortognath). Artene i slektene Psectra og Micromus mangler buen, den tilbakeløpende tverribben i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta).
Levevis
Micromus angulatus er rovdyr og lever vanligvis av bladlus.
Herlof Harstad
Herlof Harstad (født 13. januar 1909 i Kristiansund, død 22. desember 1968 i Oslo) var en norsk journalist og redaktør.
I hjembyen, der han forøvrig var fiolinist, og i Trondheim, var han korrespondent for Aftenposten i over ti år. I 1931 overtok han som redaktør for Konrad Sundlo i den høyrevridde Møre Dagblad. Han satt til 1934. I 1936 var han redaktør for Nasjonal Samling sin avis Fritt Folk, men brøt senere med partiet. Herlof dekket Rokta-forliset den 3. april 1938, der han også deltok i bergingen. Etter den andre verdenskrig arbeidet han i Mortensens forlag, først i avdelingen for leksikon. Han avsluttet som redaktør i Vi Menn fra oppstarten i 1951 til sin død i 1968.
Kadish Luz
Kadish Luz (født 10. januar 1895 i Babrujsk i Hviterussland, død 4. desember 1972) var en israelsk politiker, Mapai-leder og den tredje ordførende leder av Knesset.
Herlof Harstad
Herlof var foreleser ved Journalisthøgskolen og formann i Perodisk Presses Redaktøreringsforening. Han reiste også meget. I 1968 mottok han Antarctic Service Medal for ei bok han utga samme året om Antarktis, der han dokumenterte en Sydpolekspedisjon han deltok på i 1966.
Kadish Luz
Luz studerte økonomi (Økonomisk institutt, Universitetet i St. Petersburg), landbruk (Institutt for Landbruk, Universitetet i Odessa) og polyteknikk ved universiteter i Russland, Ukraina, Estland og Tyskland. Under første verdenskrig tjenestegjorde han for den russiske hæren i årene 1916–1917.
Etter oktoberrevolusjonen i 1917 assisterte han Joseph Trumpeldor ved etableringen av den sionistiske ungdomsorganisasjonen Hehalutz, og emigrerte deretter til Palestina hvor han engasjerte seg i veibygging og kravet om opprettelsen av en jødisk stat.
Luz ble den første lederen av kibbutz og Histadrut. I 1951 ble han valgt inn i Knesset som representant for Mapai.
I perioden 3. november 1955–17. desember 1959 var han Israels landbruksminister. I perioden 1959–1969 var han den tredje ordførende leder av Knesset.
Etter Yitzhak Ben-Zvis død, var Kadish Luz fungerende president i perioden 24. april 1963–21. mai 1963.
Sigve Sørheim
Sørheim er gårdbruker av yrke.
Ludvig, hertug av Württemberg
Ludwig Friedrich Alexander, hertug av Württemberg (født 30. august 1756 i Treptow, død 20. september 1817 i Kirchheim unter Teck) er stamfar til dronning Elisabeth II av Storbritannia og kong Juan Carlos av Spania
Den australasiatiske antarktisekspedisjonen
Den australasiatiske antarktisekspedisjonen var en australasiatisk forskningsekspedisjon til Antarktis som ble gjennomført fra 1911 til 1914. Den ble ledet av den australske geologen Douglas Mawson som ble adlet for sin innsats. I 1910 startet han planleggingen av en ekspedisjon som skulle kartlegge den 3 200 kilometer lange kystlinjen av det antarktiske kontinent som ligger sør for Australia. Australian Association for the Advancement of Science godkjente hans planer og bidro med betydelig finansiering av ekspedisjonen. Den resterende finansieringen ble skaffet til veie gjennom offentlig innsamling og andre donasjoner.
Forberedelser
Mannskapet til ekspedisjonen kom hovedsakelig fra universiteter i Australia og New Zealand. Av de som deltok i landekspedisjonen var det 22 australiere, fire newzealendere, tre briter og én sveitser. Tre av lederne (Mawson, Wild og Davis) hadde erfaring fra tidligere antarktisekspedisjoner.
Selfangstskuta «Aurora» fra Newfoundland ble utrustet som ekspedisjonsskip. Hun hadde en lengde på 165 fot (50 m) med en tonnasje på 380 tonn, og var utstyrt med en dampmaskin med ytelse på 98 bhp. Kaptein var John King Davis.
Skuta avgikk 2. desember 1911 for Macquarieøya, beliggende halvveis mellom Australia og Antarktika, og ankom ni dager senere etter en stormfull kryssing. Et hjelpeskip, «Toroa», fulgte etter med forsyninger og passasjerer. Etter avreise fra Macquarieøya 23. desember startet «Aurora» utforskning av kyststrekningen og oppdaget og navnga King George V Land og Queen Mary Land.
Magna Graecia
Magna Graecia (latin: Stor-Hellas, gresk: Megalê Hellas/Μεγάλη Ἑλλάς) betegner et av områdene som ble kolonisert av greske bosettere fra 800-tallet f.Kr. Magna Graecia omfattet Sicilia og Sør-Italia.
Den australasiatiske antarktisekspedisjonen
Leirer
Ekspedisjonen etablerte sin hovedleir ved Cape Denison i Samveldebukta. Leiren var vinterkvarter for atten menn gjennom vinteren 1912, vinteren etter for syv. Hyttene finnes der fremdeles – to intakte og to i ruiner. De oppførte også to feltstasjoner: en støtte- og reléstasjon på Macquarieøya og en vestlig leir på Shackleton Ice Shelf.
Magna Graecia
Utstrekning
Opprinnelig brukte romerne navnet Magna Graecia kun om strøket rundt den greske kolonien Graia (Γραία), men etterhvert dekket navnet hele det nevnte området.
Den australasiatiske antarktisekspedisjonen
Leirer
Plasseringen Mawson valgte for hovedleiren viste seg å være en av de mest forblåste plasser på kloden. Den lokale geomorfologien, med den steile gradiente mellom polarplatået og Sørishavet, skaper forhold som gir nesten kontinuerlige karabatiske vinder.
Mannskapene ved de tre stasjonene gjennomførte rutinemessige vitenskapelige og meteorologiske observasjoner som ble detaljert nedtegnet i de omfattende ekspedisjonsrapportene, som ikke ble publisert før 1922–1942. De overvant også månededer med utstyrsproblemer da de omsider fikk etablert den første trådløse radioforbindelsen fra det antarktiske kontinent, koblet til Hobart via Macquarieøya.
Magna Graecia
Utstrekning
Med denne koloniseringen ble gresk kultur eksportert til Sicilia og Italia, og denne forente seg opp gjennom århundrene med den lokale kulturen og den romerske og latinske sivilisasjonen.
Den australasiatiske antarktisekspedisjonen
Sledeturer
Sledeturer langs kysten og i innlandet brakte deltakerne til hittil ukjent land. I det siste halvåret av 1912 var det fem lengre turer fra hovedleiren og to fra den vestlige leiren.
Mawson selv deltok i et tremanns sledelag med Xavier Mertz og løytnant B. E. S. Ninnis som satte kursen østover 10. november 1912 for å undersøke King George V Land. Etter tre uker med ypperlig framdrift krysset de en isbre, da Ninnis falt gjennom en snødekt bresprekk. Seks hunder, mesteparten av matrasjonene, teltet og annet uunnværlig utstyr forsvant i dypet, 480 km unna basen på Cape Denison. Mertz og Mawson observerte én død og én skadet hund på en avsats 150 meter ned, men det var ingen tegn til Ninnis.
Magna Graecia
Utstrekning
Mange av de nye byene ble svært mektige og rike, som Kapuê (Capua), Neapolis (Νεάπολις, Napoli), Subaris (Σύβαρις, Sybaris).
Den australasiatiske antarktisekspedisjonen
Sledeturer
Mawson og Mertz visste at skipet ville dra fra basen på en fastsatt dato og at de med lite forsyninger og hunder ville ha problemer med å nå avreisen. De vendte tilbake umiddelbart, og deres knappe forsyninger tvang dem til å spise de få gjenværende hundene. Mertz ble ute av stand til å gå videre, og i et forsøk på å få ham til hektene igjen, fôret Mawson ham med hundelever. Han var uvitende om at det høye Vitamin A-innholdet i hundelever kan være svært helseskadelig og føre til hypervitaminose A, og Mertz døde kort tid etter. Mawson fortsatte alene med én av sledene som han hadde delt i to. Med sleden lastet med geologiprøver og minimalt med mat, gikk han de 160 siste kilometerne tilbake til Cape Denison. Under denne reisen falt han i en sprekk, men ble reddet av at sleden ble hengende igjen på overflaten. Da Mawson endelig ankom Cape Denison 8. februar 1913, uttalte den første som møtte ham: «Gode Gud, hvem av dere er du?»
Det var imidlertid bare timer siden «Aurora», som skulle hente ut ekspedisjonsdeltakerne, hadde avgått fra Cape Denison. Skipet ble tilbakekalt over trådløst samband, men kom ut for uvær som forhindret henne i å gå tilbake. Mawson og seks andre menn som hadde blitt igjen for å vente på Mawsons sledelag ble derfor nødt til å overvintre en sesong til, fram til desember 1913.
Magna Graecia
Greske kolonier annetsteds i Italia
På Den italienske halvøy fantes det også i samme epoke enkelte andre greske kolonier, eller byer så å si overtatt av greske bosettere, men nord for det område som betegnes som Magna Graecia.
Den australasiatiske antarktisekspedisjonen
Sledeturer
To av breene som ble krysset av Mawsons sledelag, Ninnisbreen og Mertzbreen, har blitt navngitt etter de to omkomne deltakerne.
Geologi
Siden ekspedisjonens leder selv var geolog, var undersøkelser av isfrie stein- og fjellformasjoner i Wilkes Land en av hovedaktivitetene til ekspedisjonen.
Ekspedisjonen var den første som oppdaget en meteoritt, en kondritt, i Antarktika. I det påfølgende århundre har det vært gjort en rekke meteorittfunn i denne regionen av Antarktis.
Magna Graecia
Greske kolonier annetsteds i Italia
I dagens Emilia-Romagna:
Den australasiatiske antarktisekspedisjonen
Etterspill
Det har i ettertid blitt spekulert i om grunnen til at Mawson overlevde var at han spiste liket til Mertz for å få næring, Mawson benektet naturlig nok dette. I november 2007 sendte Channel 4 et program, When Hell Freezes, hvor man gjenskapte forholdene som Mawson og Mertz opplevde. Resultatene kunne tyde på at Mawson kunne overlevd uten at han måtte ha tydd til kannibalisme.
Magna Graecia
Greske kolonier annetsteds i Italia
I dagens Molise:
I dagens Toscana:
I dagens Umbria:
Griko
Griko er navnet på et blandingsspråk som forener elementer fra antikkens gresk, bysantinsk gresk og italiensk. En liten grikotalende minoritet finnes fremdeles i Calabria, for det meste i Salento.
Shkëlqim Cani
Dr. Shkëlqim Cani er en albansk økonom.
Han var sentralbanksjef i Albanias bank, som er sentralbanken i Albania, fra august 1997 til oktober 2004, da Ardian Fullani overtok stillingen.
Sissel
Sissel er en norsk og dansk variant av kvinnenavnet Cecilia. Navnet er dannet av latinske cæcus, «blind». Navnet er vanlig i Norge.
Etymologi
Sissel er en norsk og dansk variant av det svenske kvinnenavnet Sissela, som er en form av Cicilia, en svensk variant av kvinnenavnet Cecilia. Navnet har opprinnelse i det latinske navnet Cæcilia, dannet av cæcus, «blind».
Utbredelse
Formen Sidsel er kjent brukt i Norge første gang i 1633, mens Sissel er kjent brukt første gang i 1646. Sissel var et vanlig kvinnenavn i Norge på 1600-tallet. Det var igjen et populært navn på norske jentebarn fra 1940-tallet til 1960-tallet. Formen Sidsel var mest brukt på 1940-tallet.
Sissel har norsk navnedag 22. november, og Sissal har færøysk navnedag samme dato.
Kjente personer med navnet
Personene i listen er ordnet kronologisk etter fødselsår.
Søren Pape Poulsen
Søren Pape Poulsen (født 31. desember 1971 i Bjerringbro) er en dansk, konservativ politiker.
Bakgrunn
Søren Pape Poulsen ble adoptert som spedbarn av det barnløse ekteparet Svend og Ruth Poulsen, som var henholdsvis gårdbruker og omsorgsarbeider. Han vokste opp på en gård i Bjerringbro i Jylland. Politisk sympatiserte foreldrene med Venstre.
Politikk
Søren Pape Poulsen meldte seg inn i Konservativ Ungdom i 1987.
Han gikk handelsskole i Silkeborg og gikk i lære ved shippingavdelingen i hjørnesteinsbedriften på hjemstedet, Grundfos. Han var også ansatt ved Konservativ Ungdoms kontor på Frederiksberg i ett år. Poulsen har vært speditør ved Billund lufthavn og i Aarhus. Han gikk lærerstudiet ved statsseminaret i Ribe, uten å fullføre, og har arbeidet som lærer og ungdomsskoleinspektør i Bjerringbro kommune. Etter kommunereformen i 2007, da Bjerringbro ble slått sammen med Viborg, ble han avdelingsleder ved Viborg ungdomsskole. Han fikk permisjon for å arbeide som lærer på deltid i tillegg til kommunalpolitiske verv.
Etter valget i 2009 inngikk Det Konservative Folkeparti et valgteknisk samarbeid med Socialdemokratiet, Socialistisk Folkeparti og Dansk Folkeparti, der Poulsen ble valgt til borgermester, i Viborg kommune. Han ble den første konservative borgermesteren i den sosialdemokratiske bastionen. Ved valget i 2013 gikk de konservative frem med 6,6 prosentpoeng til 16,8 % av stemmene i Viborg. Poulsen økte samtidig sitt personlige stemmetall fra 3 244 til 6 566.
Han overtok som politisk leder for Det Konservative Folkeparti i august 2014, til tross for at han ikke var medlem av Folketinget. Han overtok som partiformann på et ekstraordinært landsmøte i september. Etter å tiltrådt som partiformann, ble Poulsen nominert til Folketinget fra Vestjyllands storkrets. Etter valget ble han formann i den konservative folketingsgruppen.
Søren Pape Poulsen var Danmarks justisminister fra 2016 til 2019.
Johnny Haynes
John Norman Haynes (født 17. oktober 1934 i Kentish Town, London, død 18. oktober 2005 i Edinburgh) er en tidligere engelsk landslagsspiller, og landslagskaptein, i fotball.
Etter å ha spilt amatørfotball for Feltham, Wimbledon og Woodford Town, ble han profesjonell fotballspiller for Fulham i mai 1952. Selv om han fikk tilbud fra både Tottenham Hotspur og AC Milan ble han trofast mot Fulham de neste 18 årene. I 1961 ble han kjent som den første spilleren som tjente mer enn £ 100 i uka etter at lønnstaket ble fjernet. Han var i november 1968 midlertidig manager i Fulham etter at Bobby Robson hadde fått sparken. I 1970 forlot han England for å spille fotball i Sør-Afrika for Durban City.
Johnny Haynes, som hadde kallenavnet The Maestro, debuterte på s landslag mot den 2. oktober 1954. I denne kampen scoret han også sitt første landslagsmål. Han ble utnevnt som kaptein den 15. mai 1960 i en kamp mot. Han var med i to VM-sluttspill. Det første var i 1958 der han spilte fire kamper, mens det andre var i 1962 der han også hadde fire kamper.
Totalt spilte Haynes 56 landskamper, han scoret 18 landslagsmål og han var kaptein i 22 landskamper.
Johnny Haynes var innblandet i en bilulykke mandag 17. oktober 2005, og han døde på Edinburgh Royal Infirmary dagen etter av skadene han pådro seg i bilulykken. Foran Fulhams hjemmekamp på Craven Cottage mot Liverpool den 22. oktober 2005 var det ett minutts stillhet til minne om John Norman Haynes.
Europavei 97
Europavei 97 går mellom Kherson i Ukraina og Aşkale i Tyrkia. Veiens lengde er rundt 1360 km.
Trasé fastlagt av UNECE: Kherson – Dzjankoj – Novorossijsk – Sotsji – Sukhumi – Poti – (manglende strekning) – Trabzon – Gümüshane – Askale.
Selenophanes
Selenophanes er en slekt av sommerfugler som hører til gruppen uglesommerfugler (Brassolini) som trolig bør føres til underfamilien ringvinger (Satyrinae) i den store familien flikvinger (Nymphalidae). De finnes bare i Sør- og Mellom-Amerika. I motsetning til de fleste dagsommerfugler holder de seg helst inne i den mørke regnskogen og kommer sjelden ut i lyset. Uglesommerfuglene ble tidligere ofte regnet som en familie for seg, Brassolidae.
Utseende
Store, brune sommerfugler med brede vinger. Forvingens ytterkant er gjerne litt innbuktet. Oversiden er mørkbrun med brunoransje bånd på begge vingepar.
Levevis
Uglesommerfuglene unngår solskinn, dels ved å holde seg inne i den tette skogen og dels ved å fly på ettermiddags- og kveldstid da det gjerne er overskyet og skumt. Larvene til denne slekten lever på ulike gress (Poaceae).
Micromus paganus
Micromus paganus er en av bladlusløvene (Hemerobiidae), en av de mindre nettvingene i Norge.
Utbredelse
Micromus paganus finnes over hele Norge, og er ganske vanlig.
Live Facelift
Live Facelift er Alice in Chains' første musikkfilm. Det er bare sanger fra albumet Faceliftt som blir sunget på konserten. Den ble sertifisert til gull i USA.
Micromus paganus
Utseende
Micromus paganus er en stor lysegul bladlusløve, omtrent 15 mm. lang. Hodet er nedoverbøyd, med munndelene på undersiden (ortognath).
Artene i slektene Psectra og Micromus mangler buen, den tilbakeløpende tverribben i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta). Vingeribbene har grå strek eller flekker.
Levevis
Micromus paganus er rovdyr og lever vanligvis av bladlus.
Norgesmesterskapet i boksing 1928
Norgesmesterskapet i boksing 1928 ble arrangert 23.–25. mars av Oslo Boksekrets i Sportshallen, Oslo.
Kongepokalen var satt opp i lettvekt og vunnet av Haakon Lind.
Djurhuus
Djurhuus er en færøysk slekt. Den kom til Færøyene fra Danmark med Christen Jensen Djurhuus (1708–1775), som var sogneprest på Eysturoy og prost på Færøyene.
Soul Kitchen
Handling
Zinos, en gresk restaurant-eier, eier "Soul Kitchen" en nedslitt restaurant i Hamburg-området, i et gammelt lager-område. Virksomheten sliter økonomisk. Noen ganger bruker et punkrock-band restauranten for øvelser, men betaler aldri leie-gebyr. En gammel sjømann, Sokrates, jobber kontinuerlig på båten sin på lageret, men klarer heller ikke å betale leie til restauranten. Zinos krangler med kjæresten Nadine, en journalist, som planlegger å reise på oppdrag til Shanghai. Etterpå møter Zinos en tidligere skole-kamerat, Thomas Neumann, og hans forlovede Tanja.
Djurhuus
Stamtavle
Stamtavle som viser slektskapet mellom de mest kjente etterkommerne, inkludert noen kognatiske linjer:
Soul Kitchen
Handling
Til tross for deres diskusjoner over Nadines oppdrag i Shanghai, holder de kontakt over Skype. Zinos sin fengslede bror Illias, en gambler og svindler, får jobb ved Soul Kitchen - til forakt fra bartender Lucia, fordi Illias aldri har hatt noen vanlig jobb tidligere. Men når Zino er bortreist mister Illias restauranten i et poker-spill til Neumann. Neumann og hans innleide håndlangere kaster ut Zinos, Illias og de andre ansatte ved Soul Kitchen. I ett forsøk på å hindre gjennomføring av avtalen, planlegger Zinos, Illias og noen andre å stjele tilbake skjøtet fra restauranten.
Priser
Soul Kitchen vant 2009 bl. a. den "Store Pris" på filmfestivalen i Venezia og filmmanusprisen på Nordiske filmdager.
M1918 Browning Automatic Rifle
M1918 Browning Automatic Rifle (BAR) er et automatgevær beregnet for militært bruk.
Französisch Buchholz
Französisch Buchholz (kortform: Buchholz) er en ortsteil i Berlins bydel Pankow.
M1918 Browning Automatic Rifle
Historie
Våpenet ble designet av John Moses Browning i 1917 og fikk navnet Rifle, Caliber .30, Automatic, Browning, M1918 av det amerikanske forsvar, ble senere omdøpt til Browning Automatic Rifle, Caliber .30, M1918A2. Riflen skulle primært være en erstatning for de franske Chauchat og Hotchkiss M1909 Benet-Mercie maskingeværene som ble brukt av den amerikanske hærens avdelinger som deltok i første verdenskrig, da USA selv ikke hadde noen alternativ. Riflen var tenkt som et lett automatgevær, men ble mye brukt som lett maskingevær med tofot.
Französisch Buchholz
Historie
Buchholz nevnes første gang i skriftlige kilder i 1242 som Buckholtz og ble i 1670 kurfyrste Friedrich Wilhelms eiendom. I 1685 ble det i henhold til Ediktet i Potsdam etablert en fransk koloni på stedet bestående av hugenotter og fra omkring 1750 ble området kalt Französisch (fransk) Buchholz. Landsbyen ble et populært utfluktsmål for Berlins befolkning. Raderingen Wallfahrt nach Frantzösch Buchholz av Daniel Chodowiecki fra 1750 viser dette.
Navnet ble i 1913 endret til Berlin-Buchholz som følge av sterke antifranske stemninger under opptakten til den første verdenskrigen. Bydelen ble innlemmet i Stor-Berlin i 1920.
M1918 Browning Automatic Rifle
Design
BAR er en gassoperert, luftkjølt magasinmatet automatisk rifle som skyter ifra en åpent sluttstykke. Våpenet ble kamret for kaliber .30-06 Springfield da det ble bygget for det amerikanske forsvar. Den veier mellom 7.3 – 8.6 kg uten ammunisjon, avhengig av modell.
Norge
BAR var i bruk i det norske forsvaret som standard lett maskingevær for alle grener i perioden 1952-1970, og forble i bruk i HV noe lenger.
Französisch Buchholz
Historie
Etter initiativ fra en rekke foreninger fikk orsteilen i 1999 tilbake sitt tidligere navn Französisch Buchholz.
Mot slutten av 1990-tallet ble det bygget en rekke boliger i området, hovedsakelig mellomhøye leiegårder langs Rosenthaler Weg og Triftstraße, med tillegg av skole- og sportsanlegg, samt butikker og grøntanlegg. Det er forbindelse til Berlin sentrum med Berlins sporvei linje 50 med omstigning på Berlins forstadsbaner (S-Bahn) i Heinersdorf.
Tidligere våpen
Französisch Buchholz' tidligere våpen inneholder en bøk som gjenfinnes i ortsteilens navn. Den røde ørnen viser tilknytningen til Brandenburg.
Andrzej Rudomina
Andrzej Rudomina eller Lu Ngan tö, Pan Sze (født ca. 1595 i Dowgieliszki i Litauen, død 3. september 1632 i Fuzhou i Kina) var en polsk jesuitt og Kinamisjonær som virket hovedsakelig i Jiādìng i Jiangnan og Fuzhou i provinsen Fujian i Kina.
Bakgrunn
Det var i 1618 at han avla løfter som jesuitt.
Misjonær i Kina
Han dro fra Portugal 6. april 1625, og via Goa kom han til Macao. Der fikk han sin avsluttende forberedelse på sitt virke i Kina ved jesuittenes universitetskollegium São Paulo. Mens han deretter gikk på misjonærenes språkskole i Jiādìng nær Shanghai ble han alvorlig tuberkulose syk. Han var med under Jiadingkonferansen i 1527 der jesuittmisjonærene foretok en grundig gjennomdrøfting av hvilke kinesiske ord de skulle benytte for å uttrykke sentrale kristne begreper som for eksempel Gud, sjel, engel. Fra 1628 virket han i provinsen Fujian, der han ble sykere hele tiden. Han dro til byen Fuzhou i 1630, antagelig fordi klimaet der var noe mildere, og fortsatte sin misonærgjerning der. Han arbeidet svært hardt og ble kjent for son godhet og ydmykhet.
Da han døde i 1632 hadde han bare vært fem år i Kina. Nokså mange av de europeiske misjonærer slet med å tilpasse seg Kina helsemessig. Særlig på landet og i utkantstrøkene var de sanitære forhold dårlige; utilstrekkelige midler og dermed mangel på medisiner og feilernæring skapte problemer. Mange vestlige misjonærer ble syke; hele 51 døde før de var fylt femti år, som pater Rudomina som bare ble 38 år. i
Forfatterskap
Andrzej Rudomina var både før og i sin tid i Kina en flittig og lærd forfatter, med et stort forfatterskap. Noen eksempler: Under sine studier i Leuven oversatte han J.E. Chokier de Surlets verk Thesaurus politicorum aphorismorum (Roma 1610) til polsk: O odmianie państwo i zgubie panujących i o słusznym ratunku. I Kina forfattet han to pamfletter på kinesisk om dygder og laster: Theu che pa fou sin tou (Hjertets atten bilder) og Che fou kin tai tou (Ti bilder av den flittige og den late mann). Sammen med pater Giulio Aleni skrev han Ke to je tchao (Svar på forskjellige spørsmål, 1630) og tro, natur og matematikk, et verk som var resultat av samtaler med lærde kinesiske mandariner.
Skuespilhuset
Skuespilhuset i København er et av Det kongelige Teaters tre spillesteder. Bygningen er plassert helt ut til vannet ved Kvæsthusbroen i Frederiksstaden og har i alt tre scener med plass til hhv. 650, 200 og 100 tilskuere.
Selve bygningen er på 20 000 m² og er tegnet av de danske arkitektene Boje Lundgaard og Lene Tranberg fra arkitektbyrået Lundgaard & Tranberg som i 2002 vant Kulturministeriets arkitektkonkurranse. Arkitektene mottok RIBA European Award for byggverket i 2008.
Skuespilhuset stod ferdig den 1. oktober 2007 og ble åpnet i februar 2008 med en oppsetning av Shakespeares Hamlet.
Kristian Vange
Kristian Wiland Vange (født 22. februar 1978) er en norsk tidligere fotballspiller som i flere sesonger spilte for Løv-Ham Fotball. Før han kom til Løv-Ham foran 2005-sesongen hadde han spilt for I.L. Gneist og Fana Fotball.
Vange var siden en viktig komponent på laget og var fast på stopperplass. I sesongen 2009 var han kaptein for klubben. Etter sesongen la han opp for å prioritere familie og jobb.
Ole Torp
Ole Nicolay Torp (født 17. desember 1951) er en norsk journalist og tidligere programleder i NRK.
Liv og virke
Torp begynte som journalist i 1971 i Bergens Arbeiderblad, hvor han skrev særlig om ungdomspolitikk, kultur og musikk. I 1977 gikk han til Dagbladet, hvor han ble i 15 år. Torp avslørte at det ble drevet demonutdrivelse (såkalt eksorsisme) i regi av den norske kirke, noe som førte til massiv omtale i media og behandling i bisperådet. Han hadde stillinger som reporter, vaktsjef, reportasjeleder, bergenskorrespondent, New York-korrespondent 1987–1990 og redaksjonssjef (redaktør) i Dagbladet, frem til han ble ansatt i NRK i 1991. Der arbeidet Torp i Dagsrevyen og i andre nyhets- og aktualitetsprogrammer. Han var NRKs USA-korrespondent i Washington, D.C. fra 1998 til 2002 og Asia-korrespondent i Beijing i perioden 2007–2010. I tillegg til dette var han programleder for debattprogrammet Aktuelt fra 2010 til 2015 og for intervjuprogrammet Torp fra 2016.
Ole Torp har hatt flere tillitsverv i pressens organisasjoner, vært leder i Bergen Journalistlag og landsstyremedlem i Norsk Journalistlag. Han har også vært leder for SKUP, og har sittet i juryen for Den store journalistprisen.
I 1992 fikk Ole Torp, sammen med journalistkollega Erling Borgen, SKUPs sølvdiplom for å ha avslørt Statoils kartlegging av homofili blant sine ansatte.
Genetisk kode
Den genetiske koden er i hovedsak bygget opp av de samme stoffene i alt liv på jorden. Bare bakterier og arkebakterier har mindre avvik. Denne koden bestemmer hvordan proteiner skal bygges opp på grunnlag av RNA-molekyler som igjen er "avtrykk" av DNA-molekylene. DNA kan bestå av to tråder med komplementære baser, hvor den ene koder for genet (templattråd) og den andre kalles den kodende tråden. Templatet utgjør grunnlaget for produksjon av mRNA, som igjen translateres (oversettes) til proteiner.
Basene leses tre og tre, og hver triplettkombinasjon, såkalte kodon, koder for en bestemt aminosyre. Tre av kombinasjonene koder ikke for noen aminosyre, men gir et brudd i aminosyrekjeden. Aminosyrekjeden kalles et peptid. Det er fire typer baser i RNA-molekylet som forkortes U, C, A og G. U, eller uracil, erstatter tymin (T) fra DNA. Dette gir 64 mulige triplettkombinasjoner. Kombinasjonen AUG leses som startpunkt i begynnelsen av en sekvens, men som metionin (Met) inne i en sekvens.
Broutona
Broutona, Burotan-jima eller Buroton To er en liten øy med et areal på 7 km². Den ligger i den nordlige delen av de sørlige Kurilene og hører til Sakhalin oblast i Russland. Kysten av øya består av klipper med høyder opp til 274 moh.. Disse klippene er svake og blir erodert av havet. De indre områdene av øya har en høyde på opp mot 800 moh..
Sympherobius fuscescens
Sympherobius fuscescens er en av bladlusløvene (Hemerobiidae), en av de mindre nettvingene i Norge.
Utbredelse
Sympherobius fuscescens finnes over hele Norge, men er ikke helt vanlig.
Utseende
Sympherobius fuscescens er en liten svartbrun bladlusløve. Hodet er nedoverbøyd, med munndelene på undersiden (ortognath). Antennene er mørkebrune. Vingespennet er mellom 7 og 12 mm.
Sympherobius fuscescens har en bue, en tilbakeløpende tverribbe i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta).
Slekten Sympherobius har bakvinger uten rekker av skråstilte tverribber. Det finnes høyst to eller tre tverribber i bakvingene. Slektene Megalomus, Hemerobius og Wesmaelius har alle to rekker av skråstilte tverribber i bakvingene.
Levevis
Sympherobius fuscescens er rovdyr og lever vanligvis av bladlus.
Filadelfia Orkdal
Menigheten hadde 70 tilskuddstellende medlemmer i 2020.
Filadelfia Orkdal har fast møtevirksomhet på og Kyrksæterøra.
Misjon
Filadelfia Orkdal er engasjert i misjonsarbeid og støtter norsk pinsemisjons arbeid. I 2007 var menighetens misjonsregnskap på 19 448,- kr. .
Færøyske frimerker 1992
Færøyske frimerker 1992. Det ble utgitt i alt fjorten frimerker av Postverk Føroya i 1992. Det var attende året som Færøyene utga egne frimerker. I 1992 var det fem utgivelser, 10. februar en serie på fire merker med motiv av postbåter, 6. april to Europa/CEPT-merker med tema oppdagelsen av Amerika, 9. juni to merker med seler og samme dag to merker med steinarter og 8. oktober fire merker med motiv av gamle hus i Norðragøta.
Þorsteinn M. Jónsson
Þorsteinn M. Jónsson (født 18. februar 1963 i Reykjavík) er en islandsk økonom.
Færøyske frimerker 1992
Europa / CEPT - Oppdagelsen av Amerika
Design Thröstur Magnússon.
Shahrnush Parsipur
Shahrnush Parsipur (født 17. februar 1946 i Teheran) regnes som en av Irans mest kjente forfattere av nyere prosalitteratur.
Færøyske frimerker 1992
Gamle hus i Norðragøta
Design Jákup Pauli Gregoriussen.
Shahrnush Parsipur
Parsipur studerte kinesisk litteratur ved universitetet i Teheran og tok senere mastergrad i psykologi ved Indiana University i USA. Hun er særlig kjent for den magiskrealistiske romanen Kvinner uten menn (Zanan bedun-e mardan). Denne boken har blitt filmatisert av samtidskunstneren Shirin Neshat.
Paul Moller
Han har studert til mastergrad i ingeniørfag ved McGill University 1961 og har Ph.D. i aerodynamikk 1963.
Þorsteinn M. Jónsson
Han var tidligere styreformann i Glitnir, og er i dag styreformann i Vífilfell, et tapperi for Coca-Cola på Island. Før dette har bl.a. jobbet for Islands sentralbank i fire år.
Paul Moller
Siden 1988 har han vært engasjert iutviklingen av flygebilen Moller Skycar, et såkalt VTOL (Vertical Take-Off and Landing) kjøretøy. I 2007 annonserte Moller at «M200G Volantor», en videreutvikling av Moller Skycar forhåpentligvis ville være tilgjengelig på det amerikanske markedet i 2008.
Individuell opplæringsplan
Individuell opplæringsplan (IOP) er en tilrettelagt læreplan for skoleelever som har rett til spesialundervisning. Opplæringslova pålegger skolene å utarbeide IOP for elever som får spesialundervisning.
Ansvaret for utarbeidelsen av IOPer ligger hos skolenes rektor. Planen kan være omfattende og skal utarbeides i samarbeid mellom skolen (lærer), foresatte og eleven selv. Pedagogisk-psykologisk tjeneste (PPT), sosiallærer, rådgiver og andre som følger eleven tett kan også bidra i planens utvikling. Den individuelle opplæringslæreplanen skal stå i samsvar med skolens og klassens undervisningsplaner.
Stortingsmelding 14 (1997–98) knytter arbeidet med den individuelle opplæringsplanen til foreldremedvirkning i grunnskolen.
Utforming
Det er utarbeidet en rekke maler og retnignslinjer for utarbeidelse av de individuelle opplæringsplanene. Slike maler og retningslinjer vil styre arbeidet og kan bidra til å kvalitetssikre produktet. Det fremkommer i Opplæringslova at en individuell opplæringsplan skal inneholde mål, innhold og hvordan opplæringen skal drives.
I en pedagogisk kartlegging av eleven bør det fokuseres på elevens sterke sider, forutsetninger og muligheter for læring, samt etablerte kunnskaper og ferdigheter. Dette gir et utgangspunkt for valg av utviklings- og læringsområder, samt de langsiktige mål.
I planens mål bør spesifiseres for ferdigheter og arbeidsmetoder, samt faglig, sosial og personlig utvikling. Planen kan deles i perioder, gjerne halvårsplaner med fokus på innhold, arbeidsmetode, lærestoff/læremidler. En god plan inneholder også gjerne en oversikt over hvordan undervisningen skal organiseres, med tanke på hvor mye som skal være gruppearbeid, individuelt arbeid eller klasseromsundervisning. Bruk av spesialpedagoger, assistenter eller andre som skal øremerkes eleven skal også beskrives.
Evaluering
I tillegg skal det komme frem når og hvordan planen skal evalueres. I forbindelse med evalueringen er det vanlig at det utarbeides en rapport med oversikt over den undervisningen eleven har fått, og en vurdering av den elevens utvikling. En slik rapport må inneholde en vurdering av måloppnåelse og hva som bør endres for å få en stadig bedre læringssituasjon.
Foresatte og elevens selv bør være aktive deltakere i en slik evaluering.
Þorsteinn M. Jónsson
Han har en bachelorgrad (Cand. Oecon) fra Universitetet på Island, og senere en mastergrad i økonomi fra Northwestern University i Illinois.
Da han i februar 2007 ble utnevnt til styreformann for Glitnir var han en av de yngste styreformennene for en internasjonal bank i verden.
Þorsteinn bor i dag i Reykjavík og London. Han er separert og har ett barn.
Roy Mikkelsen
Ragnvald Johan «Roy» Mikkelsen (født 15. september 1907 på Kongsberg, død 29. oktober 1967 i Sierra Nevada, California, USA) var en norskamerikansk skihopper, og var også en habil alpinist.
Demon (vulkan)
Demon er en vulkan nord på øya Iturup i Kurilene i Russland.
Roy Mikkelsen
Han emigrerte til USA i 1924 og bodde hos sin onkel i Minnesota før han flyttet til Chicago og ble medlem i Norge Ski Club da han var 22 år gammel. I første halvdel av 1930-tallet flyttet han til Auburn i California og representerte der Auburn Ski Club. Han ble nasjonal mester i USA i 1933 og 1935, og deltok i OL i 1932 og 1936. I Lake Placid i 1932 falt han i det første hoppet og kunne ikke hoppe i 2. omgang. I Garmisch-Partenkirchen i 1936 ble han nummer 23.